[[security-update-theme]]

=== Egy smink frissítése

[role="summary"]
Így frissítsünk egy közösségi sminket, és futtassuk az adatbázis-karbantartó szkriptet adminfelületről.

(((Közösségi smink,frissítés)))
(((Smink,frissítés)))
(((Biztonsági frissítés,alkalmazása)))

==== Célkitűzés

Frissítjük webhelyünk egyik közösségi sminkjét az elavult verziójáról a legújabbra, majd lefuttatjuk az adatbázis-karbantartó szkriptet.

==== Szükséges előismeretek

* <<security-concept>>
* <<security-cron-concept>>

==== Webhely előfeltételei

* Legalább egy közösségi sminknek telepítve kell lennie, és kell, hogy legyen hozzá elérhető frissítés. Előbbihez lásd a <<extend-theme-install>> leírást, míg utóbbihoz a <<security-announce>> lehet hasznos.

* Ha webhelyünk már éles, látogatók előtt megnyitott, akkor ezt a folyamatot javasolt előbb egy tesztkörnyezeten elvégezni. Erről a <<install-dev-making>> részben volt szó.

* A webhelyről készítsünk egy tartalék másolatot (lásd: <<prevent-backups>>).

* Ha az adminfelületen keresztül szeretnénk elvégezni ezt a műveletet, akkor az alaprendszer _Update Manager_ moduljának engedélyezve kell lennie. Ennek módjáról a <<config-install>> szakaszban már esett szó.

==== Lépések

Itt most az egyszerűbb, az adminfelületen keresztül történő frissítést mutatjuk be. Ha viszont közösségi helyett egy egyedileg fejlesztett sminket frissítenénk, vagy FTP-hozzáférés hiányára utaló üzenetet kapunk, esetleg az alábbi lépések nem működnének, akkor még mindig követhetjük a <<extend-manual-install>> szakasz útmutatásait.

Szintén fontos figyelmeztetés, hogy néhány közösségi smink Composer eszközzel kezelheti a függőségeit, ezért ha erre utaló felhívást látunk a smink projektoldalán, akkor az itt leírtak helyett kövessük inkább a <<install-composer>> szakaszban leírt lépéseket. Ha azzal végeztünk, visszatérhetünk ide, és folytathatjuk az 5. lépéstől tovább ugyanúgy.

===== Az adminfelület használatával

. Állítsuk a webhelyet karbantartási módba (lásd: <<extend-maintenance>>).

. A _Kezelés_ adminisztrációs menüben menjünk a _Jelentések_ > _Elérhető frissítések_ > _Frissítés_ oldalra (vagy a címsorban adjuk meg az _admin/reports/updates/update_ útvonalat).

. Keressük meg a felsorolásban a frissíteni kívánt sminket, és pipáljuk be a jelölőnégyzetet a sorában, majd kattintsunk a _Frissítések letöltése_ gombra.
+
--
// Update page for theme (admin/reports/updates/update).
image:images/security-update-theme-updates.png["Elérhető frissítések",width="100%"]
--

. Kattintsunk a _Folytatás_ gombra.

. Kattintsunk az _Adatbázis-frissítések futtatása_ elemre. Ha a smink fájljait kézzel másoltuk fel, akkor innentől folytatjuk, és az adatbázis-frissítés oldal megnyitásához írjuk be böngészőnk címsorába: _http://pelda.hu/update.php_.

. A _Folytatás_ gombra kattintva lefut a szkript, ami elvégez minden szükséges módosítást az adatbázison.

. Az _Adminisztrációs oldalak_ hivatkozásra kattintva visszajutunk az adminfelületre.

. Kapcsoljuk ki a _Karbantartási módot_ (lásd: <<extend-maintenance>>).

. Ürítsük ki a gyorsítótárat (lásd: <<prevent-cache-clear>>).

==== Az ismeretek elmélyítése

* Mint minden komolyabb beavatkozás után, sminkfrissítést követően is javasolt megnézni a rendszernaplót (<<prevent-log>>) az esetleges rejtett hibák felfedezése érdekében.

* <<security-update-module>>

//==== Kapcsolódó témák

==== Videó

// Video from Drupalize.Me.
video::https://www.youtube-nocookie.com/embed/2jihIuY91vs[title="Egy smink frissítése"]

//==== Egyéb források

*Közreműködők*

Írta: https://www.drupal.org/u/batigolix[Boris Doesborg]. Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum]).
