[[security-update-core]]

=== Az alaprendszer frissítése

[role="summary"]
Ebben a részben frissítjük az alaprendszert az adminfelületen keresztül vagy parancssorban a Drush eszközt használva.

(((Alaprendszer,frissítés)))
(((Drush eszköz,használata az alaprendszer frissítéséhez)))
(((Adminfelület,használata az alaprendszer frissítéséhez)))

==== Célkitűzés

Az a célunk, hogy a Drupal legújabb verziójú kiadásán fusson a webhelyünk, ezért vagy az adminfelületen keresztül, vagy pedig parancssorban a Drush eszközt használva frissítjük azt.

//==== Szükséges előismeretek

==== Webhely előfeltételei

* A Drush használatához annak már telepítve kell lennie a számítógépünkön. Erről bővebben lásd a <<install-tools>> témakört.

* Ha webhelyünk már éles (látogatók számára megnyitott), akkor javasolt az alábbi folyamatot előbb egy helyi fejlesztői környezeten elvégezni, majd a frissített webhelyet ugyanott tesztelni. Ha mindent rendben találtunk, frissíthető az éles webhely is. Minderről bővebben a <<install-dev-making>> részben esett már szó.

==== Lépések

. Készítsünk teljes biztonsági mentést a webhelyünkről, melyhez segítség a <<prevent-backups>> szakaszban található.

. Nyissuk meg a _settings.php_ (a fájlrendszerben a _/sites/default/settings.php_ útvonalon) PHP-fájlt egy egyszerű szövegszerkesztőben. Keressük meg a `$settings['update_free_access']` változót. Alapértelmezés szerint ennek értéke gyárilag „FALSE”, de mi most ideiglenesen állítsuk „TRUE” állapotúra:
+
----
$settings['update_free_access'] = TRUE;
----

. Tiltsunk le minden külső gyorsítótárazási módszert (pl. Memcache, Varnish stb.), amit esetleg használunk.

. Állítsuk a webhelyet karbantartási módba (lásd: <<extend-maintenance>>).

. Ha Composert használunk a függőségek kezelésére, akkor a következő hat lépés kihagyható. Helyette kövessük a <<install-composer>> szakaszban leírt útmutatást a friss kódbázis letöltésére. Ha azzal végeztünk, térjünk vissza ide, és folytassuk az _update.php_ lépéssel.

. A Drupal.org webhely https://www.drupal.org/project/drupal[letöltési oldalán] a _Downloads_ > _Recommended releases_ cím alól szerezzük be a Drupal 8 legújabb kiadását: először válasszuk a 8.x-es gombot, majd az így megnyíló oldalon kattintsunk a _tar.gz_ vagy _zip_ állományok gombjára tetszés szerint. A <<install-prepare>> szakaszban már volt arról szó, hogyan szerezzük be a legfrissebb kiadásokat.

. Töltsük fel a tömörített állományok egyikét a tárhelyünkre.

. Csomagoljuk ki a _tar.gz_ vagy _zip_ fájlt a távoli szerver egy ideiglenes könyvtárába, aminek kívül kell esnie a webhely telepítési könyvtárán (másképpen „docroot”). Valószínűleg a tárhelyszolgáltató által biztosított adminfelületnek van a kicsomagolásra szolgáló funkciója. Ha van parancssori hozzáférésünk a távoli (Linuxon futó) szerverhez, akkor használhatjuk az alábbi parancsot is:
+
----
$ tar -xzf drupal-8.3.2.tar.gz
----

. Most a webhelyünk eredeti telepítési könyvtárában töröljük ki a _core_ és _vendor_ könyvtárakat, valamint minden fájlt, ami nem alkönyvtárban van (beleértve a _.htaccess_, _composer.json_ és _autoload.php_ fájlokat is). Csak azokat hagyjuk meg, amelyekben valami módosítást végeztünk.

. Ezután az ideiglenes könyvtárból másoljuk/helyezzük át a _core_ és _vendor_ könyvtárakat, valamint a gyári (általunk nem módosított) fájlok friss példányait, amiknek a régi verzióit az előző lépésben töröltük. Például a _drupal-8.6.1_ nevű új könyvtárból a webhelyünk _8.6.0_ nevű könyvtárába.

. Hívjuk meg az _update.php_ szkriptet az alábbi módok egyikén:
+
  * Nyissuk meg a _http://pelda.hu/update.php_ oldalt a webböngészőben, ahol a „pelda.hu” a webhelyünk doménje. Kattintsunk a _Folytatás_ gombra.
  * Vagy parancssori hozzáféréssel futtassuk a `$ drush updb` parancsot

. Ha bármilyen üzenetet kaptunk a lefutást követően, akkor futtassuk újra mindaddig, amíg az adatbázis-frissítés teljes egészében sikeresen le nem zajlik.

. A `$settings['update_free_access']` beállítás fenti, 2. lépésben tett ideiglenes engedélyezését állítsuk vissza letiltott értékre a _/sites/default/settings.php_ fájlban:
+
----
$settings['update_free_access'] = FALSE;
----

. Az update.php oldalon az _Adminisztrációs oldalak_ hivatkozásra kattintva visszajutunk webhelyünk adminfelületére.

. Kapcsoljuk ki a _Karbantartási módot_ (lásd: <<extend-maintenance>>).

. Ürítsük ki a gyorsítótárat (lásd: <<prevent-cache-clear>>).

. Engedélyezzük újra a külső gyorsítótárazási módszereket, amelyeket a 3. lépésnél letiltottunk.

. Ha eddig minden rendben ment, akkor webhelyünk immár az alaprendszer friss verziójú kiadásán fut. Erről könnyen meggyőződhetünk az _Állapotjelentés_ oldalon (lásd: <<prevent-status>>).

==== Az ismeretek elmélyítése

* <<install-tools>>
* <<install-dev-making>>
* <<prevent-backups>>

==== Kapcsolódó témák

<<prevent-status>>

==== Videó

// Video from Drupalize.Me.
video::https://www.youtube-nocookie.com/embed/eLzAD83a9BY[title="Az alaprendszer frissítése"]

==== Egyéb források

* https://www.drupal.org/project/drupal[Drupal Core Downloads] (azaz „Drupal alaprendszer letöltése”) oldal a Drupal.org-on angol nyelven.
* https://www.drupal.org/project/registry_rebuild[Registry Rebuild] útmutató a Drupal.org-on angol nyelven.
* Az _UPDATE.txt_ fájl a saját webhelyünk _/core_ könyvtárában.

*Közreműködők*

Írta és szerkesztette: https://www.drupal.org/u/surendramohan[Surendra Mohan], https://www.drupal.org/u/batigolix[Boris Doesborgh] és https://www.drupal.org/u/jojyja[Jojy Alphonso] (http://redcrackle.com[Red Crackle]). Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum]).
