[[security-cron-concept]]

=== Alapfogalom: az időzített feladatok

[role="summary"]
A cron parancs és annak Unix-elődjétől való különbségek áttekintése.

(((Cron feladat,áttekintés)))
(((Automated Cron modul,áttekintés)))

//==== Szükséges előismeretek

==== Mik az időzített feladatok?

Annak érdekében, hogy a webhely szoftvere mindig megfelelően működjön, bizonyos rendszerműveleteknek ismétlődően le kell futniuk. Tulajdonképpen ezeket nevezzük időzített, vagy angol megfelelőjük után _cron_ feladatoknak. Pár példa rájuk: a közösségi modulok és sminkek frissítéseinek lekérdezése a központi kiszolgálóról, a webhely nemrég felvitt tartalmainak beindexelése a saját kereső számára, vagy az ideiglenes, már szükségtelenné vált fájlok kitakarítása.

==== Mi köze van mindennek a Unix rendszerek cron parancsához?

A Linux vagy Unix operációs rendszereket futtató számítógépeken létezik egy _cron_ parancs, ami feladatok előzetes beidőzítésére való. Mivel a világ webszervereinek többsége e két operációs rendszer valamelyik változatán fut, ezért a webhelyek szoftvereinek (mint amilyen a Drupal is) rendszeresen lefuttatandó műveleteit is ezzel a _cron_ paranccsal időzítik be. Innen ered tehát a nevek közötti összefüggés. Ettől függetlenül használható a Drupal alaprendszer beépített _Automated Cron_ modulja is e feladatok futtatására. Ha pedig arra vagyunk kíváncsiak, hogy mikor futottak le utoljára, akkor a webhely Állapotjelentése szolgál hasznos tudnivalókkal számunkra.

==== Kapcsolódó témák

* <<security-cron>>
* <<prevent-status>>

==== Egyéb források

A https://www.drupal.org/docs/7/setting-up-cron/overview[„Setting up cron”] című közösségi dokumentáció a _Drupal.org_-on (angol nyelven).

*Közreműködők*

Írta és szerkesztette: https://www.drupal.org/u/dianalakatos[Lakatos Diána] (https://pronovix.com/[Pronovix]), https://www.drupal.org/u/dalin[Dave Hansen-Lange] (https://www.advomatic.com/[Advomatic]) és https://www.drupal.org/u/batigolix[Boris Doesborg]. Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum])
