[[extend-manual-install]]

=== Modul- és sminkfájlok kézi letöltése

[role="summary"]
Hogyan lehet kézzel, azaz automatizált eszközök használata nélkül beszerezni a modulok és sminkek forráskódját?

(((Közösségi modul,letöltése)))
(((Közösségi smink,letöltése)))
(((Letöltés,modulok vagy sminkek fájljait kézzel)))
(((Modulok és sminkek fájljainak kézi letöltése,áttekintés)))
(((Modul,letöltése)))
(((Smink,letöltése)))

==== Célkitűzés

Ahogy a korábbi részeknél már említettük, néha előfordulhat olyan eset, amikor az automatizált eszközök, mint a Drush vagy a Composer nem használhatóak valamilyen oknál fogva (például amikor egyedileg fejlesztett modult vagy sminket telepítenénk a webhelyünkre).

==== Szükséges előismeretek

* <<understanding-modules>>
* <<extend-module-find>>
* <<understanding-themes>>
* <<extend-theme-find>>

==== Webhely előfeltételei

Az itt leírt útmutatóra csak akkor van szükségünk, ha a korábbi részek során az alábbi akadályokba botlottunk a modulok vagy sminkek telepítése, frissítése során:

* Fájljogosultsági gondok
* FTP-hozzáférési probléma
* Csak a forráskódja van meg egy modulnak vagy sminknek
* Esetleg nehézségekbe ütköztünk az alábbiak egyikének végrehajtása során:
** <<extend-module-install>>
** <<extend-theme-install>>
** <<security-update-module>>
** <<security-update-theme>>

Ha a fenti esetek egyike sem áll fenn, akkor nyugodt szívvel átugorhatjuk ezt a szakaszt és folytathatjuk a következővel. Ha viszont használunk Composert a webhelyünkön, akkor az azt jelenti, hogy már automatizáltan kezeljük a szoftver (azaz a Drupal) forráskódjának fájlrendszerét, tehát nincs szükségünk az itt leírt lépéssor kézzel való elvégzésére. Ez esetben kövessük inkább a <<install-composer>> fejezet útmutatásait.

==== Lépések

Ez a leírás két esetet fed le:

* _Közösségi_ modul/smink feltelepítése: ekkor Letöltés és Feltöltés-kicsomagolás is történik.
* _Egyedi_ modul/smink feltelepítése: ekkor csak Feltöltés-kicsomagolás történik.

Utóbbi esetben tehát átugorhatjuk a következő, _Letöltés_ részt (hiszen az egyedi modul/smink forráskódja már megvan, azt már nem szükséges beszereznünk).

===== Letöltés

. Nyissuk meg a modul vagy smink projektoldalát a Drupal.org webhelyen. Például az _Admin toolbar_ modulé a _https://www.drupal.org/project/admin_toolbar_ címen található.

. Görgessünk le a _Downloads_ szakaszhoz egészen a lap alján:
+
--
// Downloads section of the Admin Toolbar project page on drupal.org.
image:images/extend-manual-install-download.png["Közösségi modul forráskódjának letöltése"]
--

. Kattintsunk a _tar.gz_ hivatkozásra, így böngészőnk lementi a tömörített fájlt a számítógépünkre. Ha a távoli kiszolgálónk Linuxon fut, és van parancssori hozzáférésünk, akkor egyszerűen futtathatjuk az alábbi parancsot, természetesen a webcímet lecserélve:
+
----
wget https://ftp.drupal.org/files/projects/admin_toolbar-8.x-1.26.tar.gz
----

===== Feltöltés és kicsomagolás

. A modulok és sminkek a webhelyünk gyökerének legfelső szintű _/modules_ és _/themes_ könyvtáraiban találhatóak. (Fontos! *Nem* a _/core_ alattiakról van szó, azokhoz soha ne nyúljunk!) Az általánosan javasolt gyakorlat szerint ezeken belül is érdemes különválasztani őket forrásuk szerint közösségi (_/contrib_) és saját vagy egyedi (_/custom_) alkönyvtárakba. Ha ilyenek még nem léteznek a  _/modules_ és _/themes_ könyvtárainkban, akkor érdemes most létrehoznunk őket. Ezután az alábbihoz hasonló képet kapunk:
+
--
// Make custom and contrib directories under modules, and take a screen shot
// showing the directory structure.
image:images/extend-manual-install-directories.png["Javasolt könyvtárszerkezet a modulokhoz",width="174px"]

// NOTE for Translators: you don't need to localize the 'custom' and 'contrib' directory names as they are more common in English.
--

. Ha egy már létező modult vagy sminket cserélünk le a frissebb verziójával, akkor érdemes az éles webhelyet ideiglenesen elzárni a látogatók elől: <<extend-maintenance>>.

. Ez azért javasolt, mert most töröljük a frissítendő modul/smink már létező könyvtárát. (Ha a látogató eközben épp olyan oldalt nyitna meg, amelyhez az ideiglenesen törölt modul/smink szükséges lenne, akkor hibát tapasztalna.)

. Töltsük fel a _.tar.gz_ fájlt (lehet más kiterjesztése is a tömörített állománynak) a webhelyünk tárhelyére. A feltöltés célkönyvtárát válasszuk ki az alábbiak szerint:

* Új modul/smink első telepítésekor a fentiekben létrehozott _/contrib_ vagy _/custom_ könyvtárak egyikét.
* Már korábban létező modul/smink frissítésekor azt, ahonnan az imént letöröltük a régi verzióját.

. Csomagoljuk ki a _.tar.gz_ (vagy más) tömörített állományt, ami így egy alkönyvtárat hoz létre a fájllal azonos szinten. Ha a távoli kiszolgálónk Linuxon fut, és van parancssori hozzáférésünk, akkor egyszerűen futtathatjuk az alábbi parancsot, természetesen a fájlnevet lecserélve:
+
----
$ tar -xzf admin_toolbar-8.x-1.17.tar.gz
----
Ha nem Linuxon fut a kiszolgáló, vagy nem használhatjuk a parancssort, akkor a tárhelyszolgáltatónk valószínűleg kínál valamilyen grafikus felületet a kicsomagolás elvégzésére.

. Ha a kicsomagolási művelet nem tette meg magától, akkor töröljük a tömörített állományt kézzel.

. Innentől már visszatérhetünk a korábbi témakörökhöz, ahol elakadtunk, hogy befejezzük a lépéssorokat:
* <<extend-module-install>>
* <<extend-theme-install>>
* <<security-update-module>>
* <<security-update-theme>>
+
Folytassuk attól a lépéstől, ahol az automatikus eszköz (adminfelület vagy Drush) használatával a feltöltés megtörtént.

==== Az ismeretek elmélyítése

* Ha egy webhelynek több példányát tartjuk fenn (például egy helyi fejlesztői környezetet is az éles webhelyen kívül), akkor ezt a folyamatot mindegyiken el kell végeznünk, vagy újra kell klónoznunk az egyiket a már frissített másikból. Minderről bővebben lásd a <<install-dev-making>> szakaszt.

* Ha új sminket telepítettünk, és a régire már nincs szükségünk, akkor javasolt azt eltávolítani a _Kezelés_ adminisztrációs menüben a _Megjelenés_ oldalon (vagy a címsorban adjuk meg az _admin/appearance_ útvonalat).

//==== Kapcsolódó témák

==== Videó

// Video from Drupalize.Me.
video::https://www.youtube-nocookie.com/embed/kOzQz9q3Kf8[title="Modul- és sminkfájlok kézi letöltése"]

==== Egyéb források

Az alább felsorolt közösségi dokumentációk a Drupal.org-on bár angol nyelvűek, de hasznosak lehetnek a téma alaposabb megértéséhez:

* https://www.drupal.org/node/250790[Updating modules] (azaz „Modulok frissítése”)
* https://www.drupal.org/docs/8/extending-drupal-8/installing-drupal-8-modules[Installing contributed modules] (azaz „Közösségi modulok telepítése”)
* https://www.drupal.org/docs/8/extending-drupal-8/installing-themes[Installing themes] (azaz „Sminkek telepítése”)

*Közreműködők*

Írta és szerkesztette: https://www.drupal.org/u/batigolix[Boris Doesborg], https://www.drupal.org/u/jhodgdon[Jennifer Hodgdon] és https://www.drupal.org/u/vegantriathlete[Marc Isaacson]. Fordította: https://www.drupal.org/u/balu-ertl[Balu Ertl] (https://www.drupal.org/brainsum/[Brainsum]).
