[[extend-module-install]]

=== Modulok letöltése a Drupal.org-ról és telepítésük

[role="summary"]
Modul letöltése a központi Drupal.org webhelyről az adminfelületet vagy a Drush eszközt használva.

(((Admin Toolbar modul,letöltése)))
(((Admin Toolbar modul,telepítése)))
(((Drupal.org webhely,modulok letöltése és telepítése innen)))
(((Drush eszköz,modulok telepítése a használatával)))
(((Engedélyezés,modul)))
(((Funkcionalitás,bővítése)))
(((Közösségi modul,letöltés)))
(((Közösségi modul,telepítés)))
(((Letöltés,modul)))
(((Modul,Admin Toolbar)))
(((Modul,egyéni)))
(((Modul,engedélyezés)))
(((Modul,közösségi)))
(((Modul,letöltés)))
(((Modul,telepítés)))
(((Modul,Update Manager)))
(((Telepítés,modul)))
(((Update Manager modul,modulok telepítése a használatával)))

==== Célkitűzés

Letöltjük és telepítjük az https://www.drupal.org/project/admin_toolbar[Admin Toolbar] közösségi modult, ami nagyban megkönnyíti majd számunkra a webhelyünk adminfelületén való tájékozódást.

==== Szükséges előismeretek

* <<understanding-modules>>
* <<extend-module-find>>
* <<install-tools>>

==== Webhely előfeltételei

* Ha az adminfelületen keresztül szeretnénk elvégezni ezt a műveletet, akkor az alaprendszer _Update Manager_ moduljának engedélyezve kell lennie. Ennek módjáról a <<config-install>> szakaszban már esett szó.

* Ha viszont úgy döntünk, hogy inkább a Drusht használnánk, akkor annak már telepítve kell lennie, melyhez további tudnivalót a <<install-tools>> szakaszban találunk.

==== Lépések

Ahogy a bevezetőből már kiderült, egy közösségi modul webhelyünkhöz adására több lehetőség közül választhatunk. Itt most csak a két legegyszerűbb (ezért talán a leggyakrabban használt) módot ismertetjük, de más esetekben (például amikor egy egyedileg fejlesztett modult telepítenénk, vagy FTP-hozzáférés hiányára utaló üzenetet kapunk, esetleg az alábbi lépések nem működnének) még mindig követhetjük a <<extend-manual-install>> szakasz útmutatásait. Mivel néhány (manapság egyre több) közösségi modul már a Composer eszközzel kezeli a függőségeit, ezért lehet, hogy használunk Composert a webhelyünkön. Ez azt jelenti, hogy már automatizáltan kezeljük a szoftver (azaz a Drupal) forráskódjának fájlrendszerét, tehát nincs szükségünk az itt leírt lépéssor kézzel való elvégzésére. Ez esetben kövessük inkább a <<install-composer>> fejezet útmutatásait. Ha azzal végeztünk, visszatérhetünk ide, és telepíthetjük a modult Drushsal vagy folytathatjuk a lenti 7. lépéstől tovább ugyanúgy.

===== Az adminfelület használatával

. Az _Admin toolbar_ modul projektoldalán (_https://www.drupal.org/project/admin_toolbar_) görgessünk le a _Downloads_ részhez a lap alján.

. Másoljuk ki a _tar.gz_ hivatkozás webcímét. A legtöbb korszerű webböngészőben ez általában a jobbklikkre megnyíló helyi menüben a _Hivatkozás címének másolása_ (vagy hasonló) menüpont.
+
--
// Downloads section of the Admin Toolbar project page on drupal.org.
image:images/extend-module-install-download.png["A modul letöltési linkje"]
--

. Webhelyünk _Kezelés_ adminisztrációs menüjében menjünk a _Bővítés_ oldalra (vagy a címsorban adjuk meg az _admin/modules_ útvonalat). A megjelenő oldal felsorolja a webhelyünkön pillanatnyilag elérhető valamennyi modult.

. Kattintsunk az _Új modul telepítése_ gombra, majd az azonos nevű oldalon két beviteli mezőt találunk:
+
--
// Install new module page (admin/modules/install).
image:images/extend-module-install-admin-toolbar-do.png["Modultelepítési oldal az adminfelületen"]
--

. A _Telepítés webcímről_ mezőbe illesszük be a tar.gz fájl előbb kimásolt webcímét, ami valami ehhez hasonló lesz: _https://ftp.drupal.org/files/projects/admin_toolbar-8.x-1.24.tar.gz_

. Kattintsunk a _Telepítés_ gombra, ami letölti a Drupal.org fájlkiszolgálójáról a kért verziót, és felmásolja webhelyünk szerverére. Ezek a fájlok általában a _modules_ könyvtárban vannak tárolva.

. Miután a következő képernyőn lefutott a folyamatjelző, „A telepítés sikeresen befejeződött” állapotüzenetet kell kapnunk. Ekkor az „Újonnan hozzáadott modulok engedélyezése” hivatkozás közvetlenül visszavisz minket a _Bővítés_ oldalra, ahonnan indultunk.

. Keressük meg a listában az _Admin toolbar_ modult.

. A neve előtti jelölőnégyzet bepipálásával engedélyezhetjük a modult.

===== Telepítés a Drush használatával

. Ehhez először is tudnunk kell a modul gépi nevét, amit legegyszerűbben a projektoldalának webcíméből találhatunk ki: a mi példánkban használt _https://www.drupal.org/project/admin_toolbar_ címből tudjuk tehát, hogy „admin_toolbar” a modul programok által használt neve.

. Miután a <<extend-manual-install>> vagy <<install-composer>> szakaszok egyikének lépéseit követve a letöltéssel megvagyunk, utána a következő Drush parancs lefuttatásával engedélyezzük (angolul „enable”, de véletlen egybeesésként magyarul is illik, így könnyű megjegyezni). A parancs paramétereként minden esetben meg kell adnunk a modul gépi nevét:
+
----
$ drush en admin_toolbar
----

. Ezután már csak kövessük a parancssorban megjelenő utasításokat.

==== Az ismeretek elmélyítése

* Ellenőrizhetjük, hogy az imént telepített és engedélyezett _Admin Toolbar_ modul megfelelően működik-e, ha egerünket végigmozgatjuk a felső eszközsor fehér sávján.

* Ha esetleg még nem látnánk azonnal a változást, akkor előfordulhat, hogy a gyorsítótárat ki kell ürítenünk, amihez előreugorhatunk a <<prevent-cache-clear>> szakaszhoz.

* Ha szeretnénk újra gyakorolni a fenti lépéseket, akkor egy másik hasznos és ezért gyakran szükséges közösségi modul a https://www.drupal.org/project/pathauto[Pathauto], mellyel a tartalmaink automatikusan jobban olvasható webcímeket kapnak. Erről bővebben lásd az <<content-paths>> szakaszt.

//==== Kapcsolódó témák

==== Videó

// Video from Drupalize.Me.
video::https://www.youtube-nocookie.com/embed/GJWS2TLtEpk[title="Modulok letöltése a Drupal.org-ról és telepítésük"]

==== Egyéb források

* https://www.drupal.org/node/340271[Contributed modules] (azaz „Közösségi modulok”) dokumentáció a Drupal.org-on angol nyelven.
* A Drupal.org https://www.drupal.org/download[Download and Extend] (azaz „Letöltés és bővítés”) oldala (szintén angol nyelven).
* Maga az _Admin Toolbar_ modul https://www.drupal.org/project/admin_toolbar[projektoldala] a Drupal.org-on.

*Közreműködők*

Írta és szerkesztette: https://www.drupal.org/u/batigolix[Boris Doesborg] és https://www.drupal.org/u/jhodgdon[Jennifer Hodgdon]. Fordította: https://www.drupal.org/u/balu-ertl[Balu Ertl] (https://www.drupal.org/brainsum/[Brainsum])
