[[menu-reorder]]

=== Navigáció sorrendjének átállítása

[role="summary"]
Áttekintjük, hogyan kell a navigáció sorrendjét átállítani.

(((Menüpontok,újrarendezés)))
(((Navigáció,menüpontok sorrendjének megváltoztatása)))

==== Célkitűzés

Átállítjuk a navigáció sorrendjét.

==== Szükséges előismeretek

* <<menu-concept>>
* <<menu-link-from-content>>

==== Webhely előfeltételei

A _Címlap_ és _Rólunk_ oldalak menüpontjainak léteznie kell a főmenüben. Lásd az előző, <<menu-link-from-content>> témakört.

==== Lépések

. A _Kezelés_ adminisztrációs menüben menjünk a _Felépítés_ > _Menük_ oldalra (vagy a címsorban adjuk meg az _admin/structure/menu_ útvonalat), ahol webhelyünk valamennyi menüjét látjuk felsorolva. A _Fő navigáció_ sorában válasszuk ki a legördülő listából a _Menü szerkesztése_ lehetőséget. Megjegyzés: ha többnyelvű webhelyünk adminfelületét nem angolul használjuk, ne lepődjünk meg, ha itt mégis találkozunk angol feliratokkal a <<language-concept>> témakörnél leírtak miatt.
+
--
// Menu list section of admin/structure/menu, with Edit menu button on Main
// navigation menu highlighted.
image:images/menu-reorder_menu_titles.png["Menük listája, a Fő navigáció sora kiemelve",width="100%"]
--

. Erre a _Menü szerkesztése_ oldalra eljuthatunk az adott menü környezeti hivatkozásán keresztül is, melyről lásd a <<config-overview>> témakört. Itt áttekinthetjük, hogy milyen menüpontok vannak jelenleg a kiválasztott menüben (példánknál maradva a _Fő navigáció_ nevűben).
+
--
// Menu links section of admin/structure/menu/manage/main.
image:images/menu-reorder_edit_menu.png["A Fő navigáció menüben lévő linkek"]
--

. A menüelemek keresztirányú nyíl ikonjait megragadva fogd-és-vidd módszerrel új helyükre húzhatók. Ha valami miatt ez nem működne, akkor a _Sorok súlyának mutatása_ hivatkozásra kattintva megjelennek a sorszámaik: míg a nagyobb súlyúak (képzeletben „nehezebbek”) lesüllyednek, addig a kisebb súlyúak („könnyebbek”) feljebb kerülnek. Helyezzük tehát a _Címlap_ tételt a _Rólunk_ elé, így feljebb jelenik majd meg a sorban.
+
--
// Menu links section of admin/structure/menu/manage/main, after
// changing the order.
image:images/menu-reorder_reorder.png["Az immár átrendezett menüpontok, a figyelmeztető üzenet és a Mentés gomb"]
--

. Kattintsunk a _Mentés_ gombra.

. Ha most megnyitjuk webhelyünk valamelyik oldalát, azt fogjuk látni, hogy a főmenü fülei között a _Címlap_ az első helyre került.
+
--
// Header section of Home page with reordered menu items.
image:images/menu-reorder_final_order.png["Az átrendezett menüelemek, első a Címlap, második a Rólunk"]
--

==== Az ismeretek elmélyítése

Adjunk hozzá ehhez a menühöz egy új menüpontot _Kapcsolat_ néven, ami majd a _/contact_ oldalra fog vezetni. Ezt az oldalt ugyanis az alaprendszer _Contact_ modulja biztosítja, beállításairól bővebben pedig a <<structure-form-editing>> témakörben olvashatunk.

==== Kapcsolódó témák

<<menu-concept>>

==== Videó

// Video from Drupalize.Me.
video::https://www.youtube-nocookie.com/embed/OtT8e8lLx5E[title="Navigáció sorrendjének átállítása"]

//==== Egyéb források

*Közreműködők*

Írta: https://www.drupal.org/u/AnnGreazel[Ann Greazel]. Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum]).
