[[config-install]]

=== Modulok telepítése

[role="summary"]
Így adhatunk hozzá alaprendszeri, közösségi modulokat webhelyünkhöz adminfelületen keresztül vagy a Drush használatával.

(((Modul,engedélyezés)))
(((Modul,telepítés)))

==== Célkitűzés

Adjunk hozzá webhelyünkhöz új alaprendszeri vagy közösségi modulokat (amelyek fájljai már fel vannak töltve a tárhelyre) az adminfelületen keresztül vagy a Drush használatával.

==== Szükséges előismeretek

<<understanding-modules>>

==== Webhely előfeltételei

Ha szeretnénk Drush eszközt használni az alaprendszer telepítéséhez, akkor a Drusht telepíteni kell. Lásd: <<install-tools>>.

==== Lépések

E feladat végrehajtására két lehetőségünk is van: vagy a Drupal adminfelületét használjuk webböngészőnkben, vagy pedig a Drush nevű eszközt parancssorban.

===== Adminfelületen keresztül

. A _Kezelés_ adminisztrációs menüben menjünk a _Bővítés_ oldalra (vagy a címsorban adjuk meg az _admin/modules_ útvonalat). A megjelenő oldal felsorolja a webhelyünkön pillanatnyilag elérhető valamennyi modult.

. Ha már tudjuk, hogy melyik modulra van szükségünk, akkor a neve melletti jelölőnégyzettel engedélyezhetjük. Például jelöljük most be az alaprendszer _Activity Tracker_ moduljának négyzetét.
+
--
// Top part of Core section of admin/modules, with Activity Tracker checked.
image:images/config-install-check-modules.png["Az alaprendszeri Activity Tracker modul bekapcsolása",width="100%"]
--

. Kattintsunk a _Telepítés_ gombra. Az így megjelölt modulok ekkor működésbe lépnek a webhelyen.

===== Drush használatával

. A _Kezelés_ adminisztrációs menüben menjünk a _Bővítés_ oldalra (vagy a címsorban adjuk meg az _admin/modules_ útvonalat). A megjelenő oldal felsorolja a webhelyünkön pillanatnyilag elérhető valamennyi modult.

. Keressük ki az engedélyezni kívánt modult, majd nyissuk le a részletes információit tartalmazó dobozát. Itt megtaláljuk a modul programok által olvasható nevét. Például az előbb említett _Activity Tracker_ modulé „tracker”.

. Ennek ismeretében már le tudjuk futtatni a következő Drush-parancsot:
+
----
drush en tracker
----

==== Az ismeretek elmélyítése

Ha nem látjuk azonnal a változtatásaink eredményét, szükség lehet a gyorsítótár kiürítésére. Lásd: <<prevent-cache-clear>>.

//==== Kapcsolódó témák

==== Videó

// Video from Drupalize.Me.
video::https://www.youtube-nocookie.com/embed/HymQsDOcT3E[title="Modulok telepítése"]

==== Egyéb források

Hivatalos dokumentáció és segítség a Drush használatához annak http://www.drush.org[weboldalán] található.

*Közreműködők*

Írta és szerkesztette: https://www.drupal.org/u/batigolix[Boris Doesborg] és https://www.drupal.org/u/jhodgdon[Jennifer Hodgdon]. Fordította: https://www.drupal.org/u/balu-ertl[Balu Ertl] (https://www.drupal.org/brainsum/[Brainsum])
