[[structure-taxonomy-setup]]

=== Egy taxonómia-szótár létrehozása

[role="summary"]
Címkeszótár (taxonómia) létrehozása és tartalomtípushoz való hozzáadása mezőként.

(((Taxonómia,létrehozás)))
(((Szótár,létrehozás)))
(((Metaadat,létrehozás)))
(((Kifejezéslista,létrehozás)))

==== Célkitűzés

A célunk az, hogy legyen egy _Hozzávalók_ nevű szótárunk, amit mezőként hozzá tudunk rendelni a _Recept_ tartalomtípushoz, így annak tartalmai az ételek összetevőit korlátlan alkalommal hivatkozhatják a szótár kifejezéseihez a későbbiekben is.

==== Szükséges előismeretek

* <<planning-data-types>>
* <<structure-taxonomy>>
* <<structure-fields>>

==== Webhely előfeltételei

A _Recept_ tartalomtípusnak léteznie kell. Ehhez lásd a <<structure-content-type>> témakört.

==== Lépések

. Válasszuk ki a _Kezelés_ adminisztrátori menüben a _Felépítés_ > _Taxonómia_ menüpontot (vagy gépeljük a címsorba: _admin/structure/taxonomy_). Az így megnyíló oldalon még csak egy _Tags_ nevű szótárat látunk felsorolva. Ez azért van már itt, mert a webhely létrehozásakor az _Általános_ telepítési profilt választottuk, ami bemutató céllal automatikusan definiálta ezt a példaszótárat. Ha webhelyünk többnyelvű, és adminfelületét nem angolul használjuk, akkor is angolul látjuk a szótár címét – ennek oka a <<language-concept>> témakörnél olvasható.
+
--
// Taxonomy list page (admin/structure/taxonomy).
image:images/structure-taxonomy-setup-taxonomy-page.png["Taxonómia-szótárak listaoldala",width="100%"]
--

. Kattintsunk a _Szótár hozzáadása_ gombra, és írjuk be az alábbi értékeket:
+
[width="100%",frame="topbot",options="header"]
|================================
| Mező neve | Magyarázat | Javasolt kitöltés
| Név | Adjunk egy beszédes megnevezést ennek a szótárnak. | Hozzávalók
| Leírás | Röviden összefoglalhatjuk, hogy milyen célra fogjuk használni ezt a szótárat, és milyen fajta kifejezésekből fog állni. | (üresen hagyhatjuk)
|================================
+
--
// Add Ingredients vocabulary from admin/structure/taxonomy/add.
image:images/structure-taxonomy-setup-add-vocabulary.png["Hozzávalók taxonómia-szótár mentése",width="100%"]
--

. Kattintsunk a _Mentés_ gombra. Ekkor az újonnan létrejött _Hozzávalók_ szótár kifejezéslista-oldalára jutunk, ami egyelőre még üres:
+
--
// Ingredients vocabulary page
// (admin/structure/taxonomy/manage/ingredients/overview).
image:images/structure-taxonomy-setup-add-vocabulary.png["Hozzávalók taxonómia-szótár kifejezéseinek listája",width="100%"]
--

. Kattintsunk a _Kifejezés hozzáadása_ gombra. A _Név_ mezőbe írjuk be: „Vaj”. Kattintsunk a _Mentés_ gombra.
+
--
// Name portion of Add term page
// (admin/structure/taxonomy/manage/ingredients/add).
image:images/structure-taxonomy-setup-add-term.png["Kifejezés hozzáadása oldal",width="100%"]
--

. A kifejezés sikeres mentéséről egy pozitív rendszerüzenetben kapunk visszajelzést. Ennek mintájára adjunk a szótárhoz további kifejezéseket is különböző élelmiszer-alapanyagokról. Lehetnek például „tojás” és „tej”.

. Válasszuk ki a _Kezelés_ adminisztrátori menüben a _Felépítés_ > _Tartalomtípusok_ (_admin/structure/types_) menüpontot. A _Recept_ tartalomtípusunk sorának végén a legördülő gombon válasszuk a _Mezők kezelése_ lehetőséget.

. Kattintsunk a _Mező hozzáadása_ gombra, és másoljuk be az alábbi értékeket a megfelelő helyekre. Miután végeztünk, mentsük munkánkat a _Mentés és folytatás_ gombbal.
+
[width="100%",frame="topbot",options="header"]
|================================
| Mező felirata | Magyarázat | Javasolt kitöltés
| Új mező hozzáadása | Itt kell kiválasztanunk, hogy milyen típusú mezőt szeretnénk használni. | Referencia > Taxonómiakifejezés
| Felirat | Adjuk meg, hogy mi legyen a neve ennek az új mezőnek. | Hozzávalók
|================================
+
--
// Add field page to add Ingredients taxonomy reference field.
image:images/structure-taxonomy-setup-add-field.png["Hozzávalók mező hozzáadása a Recept tartalomtípushoz"]
--

. A következő beállítási oldalon másoljuk be az alábbi értékeket a megfelelő helyekre.
Amikor végeztünk, kattintsunk a _Mező beállításainak mentése_ gombra.
+
[width="100%",frame="topbot",options="header"]
|================================
| Mező felirata | Magyarázat | Javasolt kitöltés
| Hivatkozó elem típusa | A webhelyen létező entitástípusok közül ki kell választanunk, hogy pontosan melyikre fog hivatkozni ez a mező. | Taxonómiakifejezés
| Értékek megengedett száma  | Az ebben a mezőben tárolható értékek számának felső határa. | Korlátlan
|================================
+
--
// Field storage settings page for Ingredients field.
image:images/structure-taxonomy-setup-field-settings.png["A Hozzávalók mező tárolási beállításai"]
--

. A következő beállítási oldalon másoljuk be az alábbi értékeket a megfelelő helyekre. Végül kattintsunk a _Beállítások mentése_ gombra.
+
[width="100%",frame="topbot",options="header"]
|================================
| Mező felirata | Magyarázat | Javasolt kitöltés
| Súgószöveg | A _Recept_ típusú tartalmakat szerkesztő adminisztrátorok számára egy tájékoztatás, hogy mire való ez a mező. | répa, retek, burgonya
| _Hivatkozás típusa_ keretben _Hivatkozási mód_ legördülő lista | Kiválasztható, hogy a mező kitöltésekor hogyan legyenek felsorolva a lehetséges értékek. | Alapértelmezés
| _Hivatkozás típusa_ keretben _A hivatkozott entitások létrehozása, ha még nem léteznek_ jelölőnégyzet | Ha ezt engedélyezzük, akkor nem kell előre létrehozni a lehetséges kifejezéseket. A _Recept_ szerkesztési oldalán a nevüket ebbe a mezőbe begépelve automatikusan létrejönnek. | Bepipálva
| _Hivatkozás típusa_ keretben _Szótár_ jelölőnégyzetek | A webhelyen párhuzamosan létező több taxonómiaszótár közül melyekből lehessen kifejezéseket kiválasztani ebbe a mezőbe. | Hozzávalók
|================================
+
--
// Reference type section of field settings page for Ingredients field.
image:images/structure-taxonomy-setup-field-settings-2.png["Mező hivatkozási beállításainak szerkesztése",width="100%"]
--

. Kattintsunk a _Beállítások mentése_ gombra. Ekkor visszajutunk a _Recept_ tartalomtípus _Mezők kezelése_ oldalára, ahonnan korábban kiindultunk. Szintén a betöltődő oldalon egy pozitív rendszerüzenet tájékoztat minket a mező tartalomtípushoz való hozzárendelésének sikerességéről.
+
--
// Manage fields page showing Ingredients field on Recipe content type.
image:images/structure-taxonomy-setup-finished.png["A Recept tartalomtípus Mezők kezelése oldala",width="100%"]
--

//==== Az ismeretek elmélyítése

//==== Kapcsolódó témák

==== Videó

// Video from Drupalize.Me.
video::https://www.youtube-nocookie.com/embed/EbsXffnjsjc[title="Egy taxonómia-szótár létrehozása"]

//==== Egyéb források

*Közreműködők*

Írta és szerkesztette: https://www.drupal.org/u/bsnodgrass[Bob Snodgrass] és https://www.drupal.org/u/jojyja[Jojy Alphonso] (http://redcrackle.com[Red Crackle]). Fordította: https://www.drupal.org/u/balu-ertl[Balu Ertl] (https://www.drupal.org/brainsum/[Brainsum])
