[[structure-image-styles]]

=== Alapfogalom: képstílusok

[role="summary"]
Hogyan lehet egyetlen képnek számos másik változata, miközben továbbra is ugyanaz az egy kép marad.

(((Képstílus,áttekintés)))
(((Stílus,kép)))
(((Képhatás,áttekintés)))
(((Hatás,kép)))

==== Szükséges előismeretek

<<structure-fields>>


==== Mik azok a képstílusok?

A képstílusok lényege, hogy egy képet feltöltés után többféleképpen is meg lehet jeleníteni; minden megjelenítési variáció vagy _képstílus_ az eredeti képre alkalmazott hatások eredménye.

Például, az eredetileg 4:3 oldalarányú, nagy felbontású képet meg lehet jeleníteni lekicsinyítve, négyzet alakúra vágva vagy akár fekete-fehérben (vagy ezen hatások bármilyen más kombinációjában). Mindennek hatékony kezelését az alaprendszer végzi:

. Állítsunk össze egy tetszőleges sorrendet az elérhető hatásokból a _Képstílusok_ (címsorban _admin/config/media/image-styles_) oldalon, és mentsük el.

. Amikor legelső alkalommal érkezik kérés egy adott kép bizonyos stílusú változatára, akkor az effekteket a Drupal sorban alkalmazza.

. Az ennek eredményeképpen kapott képet a rendszer eltárolja, az eredeti kép viszont érintetlenül megmarad.

. Amikor a következő alkalommal ugyanerre a képre érkezik kérés ugyanebben a képstílusban elkészítve, akkor a már elmentett kép úgy használható újra, hogy nincs szükség az effektek újraillesztésére.

A Drupal alaprendszere több, a stílusok meghatározására használható effektet is felkínál; további stílusok a kiegészítő modulokban találhatók.

Érdemes megnézni a már gyárilag beállított hatásokat, melyek a _Kezelés_ adminmenü _Konfiguráció_ » _Média_ » _Képstílusok_ (címsorban _admin/config/media/image-styles_) útvonalon érhetők el.

==== Kapcsolódó témák

* <<structure-image-style-create>>
* <<structure-image-responsive>>
* <<structure-fields>>

==== Egyéb források

https://www.drupal.org/docs/8/core/modules/image/working-with-images[Working with images in Drupal 7 and 8] (azaz „Munka a képekkel D7-en és D8-on”) című közösségi dokumentáció a Drupal.org-on angol nyelven.


*Közreműködők*

E témakör szövegét https://www.drupal.org/u/batigolix[Boris Doesborg] és https://www.drupal.org/u/jojyja[Jojy Alphonso] (http://redcrackle.com[Red Crackle]) a Drupal közösségi https://www.drupal.org/documentation[dokumentációjának] https://www.drupal.org/docs/8/core/modules/image/working-with-images["Working with images in Drupal 7 and 8"] (azaz „Munka a képekkel D7-en és D8-on”) című szócikkéből vette át és szerkesztette, melynek szerzői joga 2000–2017 között annak egyéni közreműködőié. Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum]).
