[[prevent-cache-clear]]

=== A gyorsítótár kiürítése

[role="summary"]
Hogyan tudjuk kiüríteni webhelyünk gyorsítótárát akár az adminfelületen keresztül, akár a Drush segítségével.

(((Gyorsítótár,ürítés)))
(((Gyorsítótár,újraépítés)))

==== Célkitűzés

Az adminfelület vagy a Drush segítségével kiürítjük webhelyünk belső gyorsítótárát, hogy ezzel a tartalmak legfrissebb változatának kiszolgálására kényszerítsük.

==== Szükséges előismeretek

* <<prevent-cache>>
* <<install-tools>>

==== Webhely előfeltételei

Ha szeretnénk Drush eszközt használni a gyorsítótár kiürítéséhez, akkor azt telepíteni kell. Lásd: <<install-tools>>.

==== Lépések

E feladat végrehajtására két lehetőségünk is van: vagy a Drupal adminfelületét használjuk webböngészőnkben, vagy pedig a Drush nevű eszközt parancssorban. Szintén hasznos lehet megismernünk az újraépítő szkript (`rebuild.php`) használatát.

===== Adminfelületen keresztül

. A _Kezelés_ adminisztrációs menüben menjünk a _Konfiguráció_ > _Fejlesztés_ > _Teljesítmény_ oldalra (vagy a címsorban adjuk meg az _admin/config/development/performance_ útvonalat). Ha bármi oknál fogva nem töltődik be az adminfelület, ne essünk kétségbe, próbáljuk meg a következő módok valamelyikét.

. Kattintsunk a _Gyorsítótár teljes törlése_ gombra.

. Kis idő elteltével az oldal újratöltődik, immár egy rendszerüzenettel a tetején, ami tájékoztat minket a művelet eredményéről.

. Ha ez esetleg mégsem oldaná meg a gondot, ami a gyorsítótár ürítése előtt fennállt, akkor próbáljuk meg a következő módok valamelyikét.

===== Az újraépítő szkript használatával

. Ha elérjük, nyissuk meg a webhelypéldányunk helyi beállításait tartalmazó `settings.php` fájlt (amit a gyökérkönyvtártól kiindulva a _/sites/default/settings.php_ útvonalon találjuk a fájlrendszerben) egy szövegszerkesztőben és másoljuk be ezt a sort a legvégére:
+
----
$settings['rebuild_access'] = TRUE;
----
Ezzel ez egy fontos biztonsági védelmet iktatunk ki ideiglenesen, a művelet végeztével vissza fogjuk állítani letiltott módba. Emlékeztetőként akár nyitva is hagyhatjuk a szerkesztőt.

. Miután elmentettük a fájlt (lehet, hogy írásvédett), látogassuk meg webhelyünkön ezt a fájlt a böngésző címsorában ehhez hasonló módon megadva: _http://www.pelda.hu/core/rebuild.php_. Kis idő elteltével betöltődik a webhely címlapja, miután a Drupal valamennyi gyorsítótára teljesen újraépült.

. Visszatérve a `settings.php` fájlhoz a szövegszerkesztőben, töröljük ki az egész `$settings['rebuild_access']` kezdetű sort és mentsük el a fájlt.

===== Drush használata ürítésre vagy újraépítésre

A következő két parancs valamelyikét használhatjuk e célra:

* A `drush cache-rebuild` parancs kiadása a webhely valamennyi gyorsítótárát kiüríti, majd újraépíti. A parancs sikeres lefutását követően egy „Cache rebuild complete” visszajelzést kapunk a kijelzőn.

* A `drush cc` paranccsal viszont először lekérjük a webhely gyorsítótárainak listáját, amiből csak a kiválasztottat ürítjük ki. E parancs kiadása a következőhöz hasonló eredményt ad vissza:
+
----
> drush cc
Enter a number to choose which cache to clear.
 [0]  :  Cancel
 [1]  :  drush
 [2]  :  theme-registry
 [3]  :  menu
 [4]  :  css-js
 [5]  :  block
 [6]  :  module-list
 [7]  :  theme-list
 [8]  :  render
 [9]  :  views
----
A képernyőnkön megjelenő felsorolásból válasszuk ki a kiüríteni kívánt gyorsítótár sorszámát, írjuk be, majd nyomjunk Entert a végrehajtásához.

//==== Az ismeretek elmélyítése

//==== Kapcsolódó témák

==== Videó

// Video from Drupalize.Me.
video::https://www.youtube-nocookie.com/embed/-evRieC6Y3U[title="A gyorsítótár kiürítése"]

==== Egyéb források

https://www.drupal.org/docs/7/administering-drupal-7-site/clearing-or-rebuilding-drupals-cache[Clearing or rebuilding Drupal's cache] (azaz „A Drupal gyorsítótárának kiürítése és újraépítése”) közösségi dokumentáció a Drupal.org-on angol nyelven.

*Közreműködők*

E témakör szövegét https://www.drupal.org/u/eojthebrave[Joe Shindelar] és https://www.drupal.org/u/jerseycheese[Jack Haas] a Drupal közösségi https://www.drupal.org/documentation[dokumentációjának] https://www.drupal.org/docs/7/administering-drupal-7-site/clearing-or-rebuilding-drupals-cache[Clearing or rebuilding Drupal's cache] (azaz „A Drupal gyorsítótárának kiürítése és újraépítése”) című szócikkéből vették át és szerkesztették, melynek szerzői joga 2000–2017 között azok egyéni közreműködőié. Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum]).
