[[user-permissions]]

=== Jogosultság adása egy szerepkörnek

[role="summary"]
Egy már meglévő szerepkör jogosultságainak a kezelése.

(((Jogosultság,megváltoztatása)))
(((Jogosultság,adása)))
(((Jogosultság,megvonása)))
(((Szerepkör,jogosultságok megváltoztatása)))
(((Biztonság,jogosultságok adása)))

==== Célkitűzés

Megváltoztatjuk az _Árus_ szerepkör jogosultságait úgy, hogy az ebbe sorolt felhasználók képesek legyenek beküldeni új, illetve szerkeszteni és törölni már meglévő recepteket, valamint frissíteni a saját adatlapjukat. Mindehhez használhassanak szövegformázást, és üzenhessenek egymásnak.

==== Szükséges előismeretek

* <<user-concept>>

==== Webhely előfeltételei

Az _Árus_ szerepkört már létre kellett hozni, amit az előző, <<user-new-role>> részben végeztünk el.

==== Lépések

. A _Kezelés_ adminisztrációs menüben menjünk a _Felhasználók_ > _Szerepkörök_ oldalra (vagy a címsorban adjuk meg az _admin/people/roles_ útvonalat). A megjelenő oldal felsorolja a webhelyünkön pillanatnyilag elérhető valamennyi szerepkört.

. Válasszuk a _Jogosultságok szerkesztése_ lehetőséget a lenyíló gombról. Az ekkor megjelenő _Szerepkör szerkesztése_ oldal felsorolja a webhelyünkön létező valamennyi jogosultságot. Ha végigfutunk rajta a szemünkkel, olyasmiket fogunk látni, mint például _Hozzászólások beküldése_ vagy _Haladó keresés használata_. Megjegyzés: néhány jogosultságnak biztonsági következményei vannak, ezért tanácsos elővigyázatosnak lenni a tekintetben, hogy mely szerepköröknek adjuk meg őket. Mivel a jogosultságokat a webhelyen éppen engedélyezett modulok határozzák meg, ezért a könnyebb áttekintés kedvéért csoportosítva vannak az őket definiáló modulok szerint.

. Jelöljük be az alább felsorolt jogosultságokat:
+
[width="100%",frame="topbot",options="header"]
|================================
| Modul | Jogosultság neve
| Contact | Felhasználói szintű kapcsolatfelvételi űrlap használata
| Filter | Korlátozott HTML-szövegformátum használata
| Node | Recept: új tartalom létrehozása
| Node | Recept: saját tartalom törlése
| Node | Recept: saját tartalom szerkesztése
| Node | Árus: saját tartalom szerkesztése
| Quick Edit | Helybeni szerkesztés engedélyezett
|================================
+
--
// Permissions page for Vendor (admin/people/permissions/vendor).
image:images/user-permissions-check-permissions.png["Receptek kezelésére vonatkozó jogosultságok megadása az Árus szerepkörű felhasználóknak",width="100%"]
--

. Kattintsunk a _Jogosultságok mentése_ gombra, majd egy _A változások mentése megtörtént_ állapotüzenet tájékoztat róla, ha a mentés sikeres volt:
+
--
// Confirmation message after updating permissions.
image:images/user-permissions-save-permissions.png["Megerősítő üzenet a jogosultságok mentése után"]
--

==== Az ismeretek elmélyítése

* Mivel emlékszünk a jelszavaikra, ezért ellenőrzésképpen be tudunk jelentkezni az előző, <<user-new-user>> részben készített két Árus szerepkörű fiókkal, hogy megnézzük, milyen funkciókhoz férnek hozzá a jogosultságaik kibővítését követően.

* <<user-roles>>

==== Kapcsolódó témák

<<user-admin-account>>

==== Videó

// Video from Drupalize.Me.
video::https://www.youtube-nocookie.com/embed/IlVh9f4BHVw[title="Jogosultság adása egy szerepkörnek"]

==== Egyéb források

https://www.drupal.org/docs/7/managing-users[Managing Users] (azaz „Felhasználók kezelése”) című közösségi dokumentáció a Drupal.org-on angol nyelven.

*Közreműködők*

E témakör szövegét https://www.drupal.org/u/batigolix[Boris Doesborg], https://www.drupal.org/u/bemery987[Brian Emery] és https://www.drupal.org/u/jojyja[Jojy Alphonso] (http://redcrackle.com[Red Crackle]) a Drupal közösségi https://www.drupal.org/documentation[dokumentációjának] https://www.drupal.org/node/1803614[User Roles] (azaz „Felhasználói szerepkörök”) című szócikkéből vették át és szerkesztették, melynek szerzői joga 2000–2017 között azok egyéni közreműködőié. Fordította: https://www.drupal.org/u/balu-ertl[Balu Ertl] (https://www.drupal.org/brainsum[Brainsum]).
